**Zmluva o dielo**

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“)

(ďalej len „**zmluva**“)

**Článok I.**

**Zmluvné strany**

**1. Zhotoviteľ** *(doplní navrhovateľ)*

Obchodné meno: .............................................................

Sídlo: .............................................................

Štatutárny orgán: .............................................................

IČO: .............................................................

IČ DPH: .............................................................

Bankové spojenie: .............................................................

Číslo účtu: .............................................................

SWIFT: .............................................................

IBAN: .............................................................

Kontakt e-mail: .............................................................

Tel./fax.č.: .............................................................

Zápis v obch. registri: .............................................................

(ďalej len „**zhotoviteľ**“)

**2. Objednávateľ**

Názov organizácie: **Argi Academy**

Sídlo: Jedlíkova 3428/8, 010 15 Žilina

IČO: 52862623

Právna forma: Občianske združenie, odborová organizácia a organizácia zamestnávateľov

Registrácia: MV SR, reg. č. VVS/1-900/90-58108

Štatutárny orgán: Mgr. Martin Argaláš

Bankové spojenie: SK2283300000002102484009

Kontaktné údaje: [martin.argalas2@gmail.com](mailto:martin.argalas2@gmail.com), 0908238650

Zástupca na rokovanie vo veciach právnych:

Zástupca na rokovanie vo veciach technických:

(ďalej len „**objednávateľ**“)

(ďalej spoločne ako „**zmluvné strany**“)

**Článok II.**

**Predmet zmluvy**

2.1. Predmetom tejto zmluvy je záväzok zhotoviteľa vykonať dielo:

**Gymnasticko – parkourová telocvičňa**, ktorá sa skladá z dodávky: podlahy, vstavané gymnastické náradie, trampolíny, molitanová jama, lezecká stena pre parkouristov, zázemie – šatne, recepcia,

a to:

a)podľa oceneného súpisu prác a dodávok (rozpočtu), odsúhlaseného objednávateľom, ktorý je nedeliteľnou súčasťou tejto zmluvy ako Príloha č. 1,

b) podľa podmienok vo výzve na podávanie návrhov na uzavretie zmluvy, vrátane špecifikácie, ktorá tvorila súčasť výzvy,

(ďalej tiež ako „**Dielo**“ alebo „**predmet plnenia**“).

2.2. Pri realizácii Diela postupuje zhotoviteľ samostatne v súlade s príslušnými predpismi a nariadeniami a je viazaný prípadnými pokynmi objednávateľa. Zhotoviteľ bude uskutočňovať práce súvisiace s predmetom tejto zmluvy v súlade s technologickými postupmi a pri dodržaní platných legislatívnych úprav o ochrane životného prostredia a bezpečnosti práce.

2.3. Súčasťou rozsahu plnenia je aktívne spolupôsobenie a koordinácia povereného zástupcu objednávateľa so zhotoviteľom.

2.4. Zhotoviteľ prehlasuje, že počas prác nebude on, ani jeho subdodávatelia porušovať Zákon o nelegálnej práci a nelegálnom zamestnávaní č. 82/2005 Z. z. v znení neskorších predpisov. Prípadné sankcie za nelegálne zamestnávanie uložené príslušnými kontrolnými orgánmi objednávateľovi, týkajúce sa realizácie zmluvného diela, objednávateľovi preplatí v plnej výške zhotoviteľ.

2.5. Zhotoviteľ je oprávnený pri plnení predmetu zmluvy využívať subdodávateľov. Na základe žiadosti objednávateľa môže byť zmluvnými stranami spísaný protokol, v ktorom objednávateľ písomne odsúhlasí subdodávateľov zhotoviteľa; tento protokol bude po jeho podpisu tvoriť súčasť tejto Zmluvy.

**Článok III.**

**podmienky a lehota plnenia**

3.1.Miesto plnenia: Bytčianska ulica, Žilina - Považský Chlmec

Termín realizácie: 08/2023-12/2024

Dielo sa bude dodávať po ucelených častiach v členení predmetu plnenia podľa čl. II bod 2.1. Zmluvy, bližšie špecifikovanom v Prílohe č. 1, a to v termínoch podľa čiastkových objednávok objednávateľa potvrdených zhotoviteľom.

3.2. Zmluvné strany sa dohodli, že zhotoviteľ nie je v omeškaní s termínom ukončenia realizácie Diela uvedeným v bode 3.1. po dobu, po ktorú nemohol svoju povinnosť súvisiacu s realizáciou Diela plniť následkom okolností, ktoré vznikli na strane objednávateľa. V tomto prípade má zhotoviteľ právo na predlženie lehoty realizácie a úhradu preukázateľných nákladov, ktoré mu z toho vznikli. Vprípade, že zhotoviteľ vystaví predfaktúru podľa bodu 5.2. zmluvy, lehota na dodanie časti Diela začína plynúť až zaplatením tejto predfaktúry zo strany objednávateĺa.

3.3. Zhotoviteľ je povinný ihneď oboznámiť objednávateľa o vzniku akejkoľvek udalosti, ktorá sťažuje zhotovenie Diela s dôsledkom hroziaceho omeškania lehôt plnenia prác.

**Článok IV.**

**Cena Diela**

4.1. Cena za zhotovenie predmetu zmluvy v rozsahu článku II. tejto zmluvy je stanovená v zmysle zákona č. 18/1996 Z.z. o cenách v znení neskorších predpisov a je doložená podrobným položkovitým rozpočtom, ktorý tvorí neoddeliteľnú súčasť tejto zmluvy ako Príloha č. 1.

Celková cena za zhotovenie Diela je:

**Cena Diela bez DPH EUR**

**DPH 20% EUR**

**Cena spolu s DPH EUR**

4.2. K zmene ceny môže dôjsť:

a) v prípade zmeny sadzby DPH a iných administratívnych opatrení štátu,

b) v prípade rozšírenia alebo zúženia predmetu zmluvy zo strany objednávateľa na základe dohody zmluvných strán,

c) v prípade nevykonania niektorých prác, resp. dodávok uvedených v Prílohe č. 1 zo strany zhotoviteľa, ak sa tieto ukážu v priebehu prác ako nepotrebné.

d) ak sa pri vykonávaní Diela objaví potreba činností nezahrnutých do rozpočtu, pokiaľ tieto činnosti neboli predvídateľné v čase uzavretia zmluvy.

4.3. Dohodnutá cena Diela zahŕňa všetky náklady nevyhnutné na zhotovenie Diela.

4.4. Do ceny Diela sú zarátané všetky pomocné, zabezpečovacie a prípravné práce.

4.5. V cene Diela sú zohľadnené všetky sťažené podmienky realizácie Diela.

**Článok V.**

**Platobné podmienky**

5.1. Objednávateľ uhradí zhotoviteľovi cenu za Dielo na základe ním vystavených faktúr, ktorých súčasťou bude  dodací list potvrdený objednávateľom, eventuálne protokol o odovzdaní a prevzatí Diela alebo jeho časti, , podpísaný obidvomi zmluvnými stranami.

5.2. Zhotoviteľovi môže byť poskytnutá záloha na úhradu ceny za dielo až do výšky 100%.

Zhotoviteľ má právo požadovať od objednávateľa zaplatenie zálohy na cenu diela až do výšky 100%; zhotoviteľ je za týmto účelom oprávnený vystaviť objednávateľovi predfaktúru so splatnosťou do 3 pracovných dní od doručenia objednávateľovi. Zhotoviteľ následne vystaví faktúru po dodaní ucelenej časti Diela v súlade s bodom 3.1 zmluvy; zhotoviteľ vo faktúre odpočíta už zaplatenú zálohu.

5.3. Faktúra bude obsahovať zákonom vyžadované náležitosti v zmysle zákona č. 431/2002 Z.z. o účtovníctve a zákona č. 222/2004 Z.z. o dani z pridanej hodnoty.

5.4. Splatnosť faktúr je do 14 dní odo dňa doručenia objednávateľovi, pokiaľ sa zmluvné strany nedohodnú inak. Zhotoviteľ je oprávnený zasielať objednávateľovi faktúry, predfaktúry, upomienky a iné účtovné doklady emailom na emailovú adresu uvedenú v záhlaví tejto zmluvy.

**Článok VI.**

**zodpovednosť za vady Diela**

6.1. Reklamáciu vady Diela je objednávateľ povinný uplatniť bezodkladne po zistení vady písomnou formou na adresu zhotoviteľa, max. do doby 5 dní od jej zistenia. Na základe dohody zmluvných strán sa za písomnú formu uplatnenia vady Diela považuje i oznámenie formou emailovej správy na emailovú adresu uvedenú v záhlaví tejto zmluvy.

6.2. Objednávateľ je povinný oznámiť vady bez zbytočného odkladu po tom, čo mohli byť zistené neskôr pri vynaložení odbornej starostlivosti, najneskôr však do dvanástich (12) mesiacov od odovzdania diela, pokiaľ nie je výslovne v protokole o odovzdaní a prevzatí alebo v dodacom liste dohodnutá iná lehota; zákonná lehota uvedená v § 562 ods. 2 písm. c) Obchodného zákonníka sa nepoužije. Pri vadách, na ktoré bola zhotoviteľom poskytnutá záruka, platí namiesto tejto lehoty záručná doba. Po uplynutí lehoty uvedenej v tomto bode Zmluvy nie je objednávateľ oprávnený vady reklamovať ani si voči zhotoviteľovi uplatniť nároky zo zodpovednosti za vady a/alebo zo záruky ako ani súvisiace nároky zo zodpovednosti za škodu.

6.3. Záruku za akosť zhotoviteľ poskytuje, len ak je to výslovne zmluvnými stranami písomne dohodnuté. Pri subdodávkach zhotoviteľ má právo previezť (postúpiť) reklamačnú povinnosť na subdodávateľa podľa osobitnej zmluvy; v takom prípade sa objednávateľ zaväzuje uplatniť si nároky zo zodpovednosti za vady diela a/alebo zo záruky ako aj súvisiace nároky zo zodpovednosti za škodu výlučne len voči subdodávateľovi.

6.4. Zhotoviteľ nezodpovedá za vady, ktoré vznikli poškodením predmetu plnenia hrubou nedbanlivosťou objednávateľa, jeho konaním v rozpore s inštrukciami ohľadne používania predmetu plnenia, neodbornou údržbou, bežným opotrebovaním, používaním v rozpore s návodom na použitie, zárukou výrobcu alebo neobvyklým spôsobom užívania predmetu plnenia.

6.5. Postup pri reklamácii predmetu plnenia sa ďalej riadi príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

**Článok VII.**

**podmienky zhotovenia diela**

8.1. Odovzdanie pracoviska pre účely zhotovenia Diela:

8.1.1. objednávateľ je povinný zabezpečiť zhotoviteľovi bezplatné užívanie priestoru pre zhotovenie Diela a po dobu potrebnú na vypratanie pracoviska.

8.2. Realizácia:

8.2.1. zhotoviteľ svojou činnosťou nesmie narušiť bezpečnosť osôb pohybujúcich sa okolo priestoru pre účely zhotovenia Diela,

8.2.2. vytyčovanie a iné meračské práce potrebné pre vykonávanie predmetu Diela zabezpečuje zhotoviteľ, ako súčasť dodávky,

8.2.3. zhotoviteľ vykonáva činnosti spojené s predmetom Diela na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, vyhlášky platné na území Slovenskej republiky, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, zákon o požiarnej ochrane, Slovenské technické normy, zákon 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov .

8.2.4 zhotoviteľ musí urobiť také bezpečnostné opatrenia, aby nedošlo k úrazu osôb pohybujúcich sa v okolí pracoviska.

8.3. Objednávateľ bude vykonávať technický dozor nad realizáciou Diela a nad dodržiavaním zmluvných podmienok.

**Článok VIII.**

**Odstúpenie od zmluvy, zmena zmluvy, zánik zmluvy, riešenie sporov**

9.1. Objednávateľ môže odstúpiť od zmluvy v týchto prípadoch:

* z dôvodu, ak objednávateľ počas zhotovovania Diela zistí, že Dielo sa zhotovuje vadne alebo z nekvalitných materiálov a zhotoviteľ nezjedná na základe výzvy objednávateľa v ním poskytnutej lehote nápravu.
* v prípade, že neuzavrie zmluvu o poskytnutí príspevku v rámci programu „Výstavba, rekonštrukcia a modernizácia športovej infraštruktúry“.

9.2. Zhotoviteľ môže odstúpiť od zmluvy v prípade, že je objednávateľ v omeškaní s úhradou predfaktúry a/alebo faktúry o viac ako 30 dní po lehote splatnosti.

9.3. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý strana od zmluvy odstupuje. Vykonané práce budú odúčtované podľa zmluvných cien faktúrou a objednávateľ uhradí náklady, ktoré preukázateľne zhotoviteľovi vznikli a boli zahrnuté v zmluvnej cene rozpracovaného Diela.

**Článok IX.**

**Odovzdanie a prevzatie Diela**

10.1. Zhotoviteľ splní svoju povinnosť vykonať Dielo jeho riadnym ukončením a odovzdaním predmetu Diela objednávateľovi. Na základe dohody zmluvných strán je možné odovzdať Dielo po jeho ucelených častiach, v termíne podľa článku III. tejto zmluvy.

10.2. O odovzdaní a prevzatí Diela alebo jeho časti zmluvné strany spíšu protokol, kde sa zhodnotí kvalita vykonaných prác, súpis vád a nedorobkov Diela alebo jeho časti zistených pri preberacom konaní s určením termínu na ich odstránenie. V prípade, ak objednávateľ odmietne podpísať protokol bez toho, aby v protokole výslovne písomne uviedol dôvod, pre ktorý predmet plnenia nepreberá, alebo sa nedostaví na prevzatie a odovzdanie predmetu plnenia, má sa za to, že predmet plnenia bol riadne dodaný a riadne prevzatý objednávateľom a to dňom, ktorý je uvedený v protokole ako deň odovzdania predmetu plnenia. Ak má predmet plnenia alebo jeho časť také vady, pre ktoré nie je možné predmet plnenia prevziať, musí objednávateľ tieto vady uviesť v protokole s odôvodnením, prečo predmet plnenia odmieta prevziať, inak sa má za to, že predmet plnenia nemal v čase odovzdania a prevzatia vadu, ktorá by bránila odovzdaniu a prebratiu predmetu plnenia

10.3. Zhotoviteľ odstráni zistené vady a nedorobky na vlastné náklady. O odstránení vád a nedorobkov, zistených pri preberacom konaní v zmysle bodu 10.2., bude spísaný záznam podpísaný oprávnenými zástupcami oboch zmluvných strán.

10.4. O odovzdaní a prevzatí Diela alebo jeho časti môže byť namiesto protokolu vyhotovený zhotoviteľom dodací list. Objednávateľ po prevzatí predmetu plnenia dodací list písomne potvrdí. V prípade, ak objednávateľ odmietne podpísať dodací list bez toho, aby v dodacom liste výslovne písomne uviedol dôvod, pre ktorý predmet plnenia nepreberá, alebo sa nedostaví na prevzatie a odovzdanie predmetu plnenia, má sa za to, že predmet plnenia bol riadne dodaný a riadne prevzatý objednávateľom a to dňom, ktorý je uvedený v dodacom liste ako deň odovzdania predmetu plnenia. Ak má predmet plnenia alebo jeho časť také vady, pre ktoré nie je možné predmet plnenia prevziať, musí objednávateľ tieto vady uviesť v dodacom liste s odôvodnením, prečo predmet plnenia odmieta prevziať, inak sa má za to, že predmet plnenia nemal v čase odovzdania a prevzatia vadu, ktorá by bránila odovzdaniu a prebratiu predmetu plnenia.

10.5. Vady diela, uvedené v protokole o odovzdaní a prevzatí Diela alebo v dodacom liste zmluvné strany považujú za konečnú možnosť reklamácie zjavných vád zo strany objednávateľa a odovzdanie diela sa považuje za prehliadku diela objednávateľom v zmysle ustanovenia § 562 Obchodného zákonníka; na neskoršiu reklamáciu zjavných vád zo strany objednávateľa sa neprihliada.

10.6. Objednávateľ nadobudne vlastnícke právo k predmet plnenia podľa zmluvy dňom úhrady ceny Diela (dielčieho plnenia) na účet zhotoviteľa.. Nebezpečenstvo škody na zhotovovanej veci prechádza na objednávateľa odovzdaním predmetu plnenia objednávateľovi alebo v prípade ak objednávateľ odmietne bezdôvodne predmet plnenia prevziať, v čase, keď mu zhotoviteľ umožní nakladať s predmetom plnenia a objednávateľ poruší zmluvu tým, že predmet plnenia neprevezme.

**Článok X.**

**Spolupôsobenie zmluvných strán**

11.1. Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v danom objekte.

11.2. Zhotoviteľ pri realizácii predmetu zmluvy je povinný dodržiavať predpisy a aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.

11.3. Pre sledovanie postupu realizácie Diela môže objednávateľ organizovať kontrolné dni, na ktoré bude pozývať účastníkov realizácie Diela.

**Článok XI.**

**Záverečné ustanovenia**

12.1. Meniť alebo doplňovať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

12.2. Táto zmluva je vyhotovená v 3 (troch) exemplároch, kde objednávateľ obdrží 2 (dva) exempláre a zhotoviteľ obdrží 1 (jeden) exemplár.

12.3. Pokiaľ nebolo v tejto zmluve dohodnuté inak, platia právne pomery vyplývajúce z Obchodného zákonníka a podporne Občianskeho zákonníka a s nimi súvisiacich predpisov.

12.4. Táto zmluva nadobúda platnosť a účinnosť dňom podpisu obidvomi zmluvnými stranami.

12.5. Zmluvné strany vzájomne prehlasujú, že zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.

12.6. Neoddeliteľnou prílohou č. 1 zmluvy je podrobný položkovitý rozpočet odsúhlasený objednávateľom.

Príloha č. 1 – rozpočet

V \_\_\_\_\_\_\_\_\_\_\_, dňa \_\_\_\_\_\_\_\_\_\_\_ V \_\_\_\_\_\_\_\_\_\_\_, dňa \_\_\_\_\_\_\_\_\_\_\_

......................................................... .........................................................

Za zhotoviteľa: Za objednávateľa: